open-index/open-wikipedia-markdown huggingface dataset:
เล่ห์ราคะ (ละครโทรทัศน์)

**เล่ห์ราคะ** () เป็นละครโทรทัศน์ที่สร้างขึ้นในปี ค.ศ. 2014 ออกอากาศทาง ช่องไบรต์ทีวี ออกอากาศ ทุกวันจันทร์-พฤหัสบดี เวลา 23.00 น. นำแสดงโดย สันชีตะ เชอิคห์, วัตซาล เชธ, ซิโมน ซิงห์, อะยับ ข่าน

## เนื้อเรื่องย่อ
หญิงสาวที่ใช้เสน่ห์ยวนยั่วช่างเป็นอันตรายต่อบุรุษเพศมากนัก เฉกเช่นเรื่องราวของ“ทุรคา”สาวสวยผู้เพียบพร้อมไปด้วย ความงาม ความมั่นใจ ฉลาด และร่ำรวย เธอใช้เสน่ห์ของเธอทำให้ “โชรยา” เพลย์บอยหนุ่ม หลงใหล เพียงเพื่อต้องการแก้แค้นครอบครัวโชรยา ที่เคยสร้างบาดแผลให้กับเธอในอดีต ตัวตนที่แท้จริงของทุรคาเป็นใครกันแน่ ทำไมเธอต้องเอาตัวเองเข้ามาแลกกับการแต่งงานในขณะที่เธอมีใจให้ชายอีกคน

## นักแสดง
* วัตซาล เชธ รับบท **โชรยา เกเอนฮา**
* สันชีตะ เชอิคห์ รับบท **ทุรคา ทากูร์** / นิตยา มิทรา
* ซิโมน ซิงห์ รับบท **ศักชิ เกเอนฮา**
* อะยับ ข่าน รับบท **ราชนารถ เกเอนฮา**
* ภูวเนตร มานน์ รับบท **เทพ เกเอนฮา**
* อธิติ สัจวัน รับบท **นิตยา มิทรา**
* คิชวาร์ เมอร์ชานต์ รับบท **เรมา มเหศวารี**
* ชโยติ เกาบา รับบท **สุชีตรา เกเอนฮา**
* โปนาม พรีต รับบท **กาญจนา ราชนารถ เกเอนฮา**
* มิเฮอร์ มิทฮรา รับบท **อกรรม เรห์มาต ข่าน / อะกาช บอย**
* ทีนา โชปรา รับบท **ปายาล มิทรา**
* วิกกี้ อะโรรา รับบท **คาราน บาซู** 
* วิกรม ซิงห์ เจ้าฮาน รับบท **ริชิ** 
* อริสรา นัมดาร์ รับบท **กิริช บาซู** 
* พูพินเดอร์ ซิงห์ รับบท **ดร. ดายาล ทากัวร์**
* อมิตร เบห์ล รับบท **เนวิน มาทัวร์**
* อามีร์ อาลี รับบท **ดร. เนลล์ ทัตตะชาร์ยา**
* วิน รานา รับบท **คาเรน เซธ**
* ซัลมารี เดไซ รับบท **ซาการิกา กันกูรี**

## อ้างอิง

## แหล่งข้อมูลอื่น
* Official Website on hotstar

หมวดหมู่:ภาพยนตร์ชุดทางโทรทัศน์อินเดีย
โพราจมอส

[thumb|250px|พลเรือนชาวโรมานีใน [Asperg, เยอรมนีได้เข้าล้อมจับกุมสำหรับการเนรเทศโดยเจ้าหน้าที่เยอรมัน เมื่อวันที่ 22 พฤษภาคม ค.ศ. 1940]]

**การฆ่าล้างเผ่าพันธุ์ชาวโรมานี** หรือ **ฮอโลคอสต์ โรมานี**—ยังเป็นที่รู้จักกันคือ **โพราจมอส** (Romani pronunciation: ), **พราราจิมอส** (Pharrajimos คือ "ตัดให้ขาด", "ตัดออกเป็นท่อน", "ทำลาย") และ**ซามูดาริเพน** (Samudaripen คือ "การสังหารหมู่") เป็นความพยายามโดยนาซีเยอรมนีและประเทศพันธมิตรในช่วงสงครามโลกครั้งที่สองในการฆ่าล้างเผ่าพันธุ์ชาวโรมานีในแผ่นดินยุโรป  

ภายใต้อดอล์ฟ ฮิตเลอร์ กฤษฎีกาเพิ่มเติมเพื่อกฎหมายเนือร์นแบร์กที่ได้ประกาศออกไป เมื่อวันที่ 26 พฤศจิกายน ค.ศ. 1935 ได้จำแนกชาวยิปซีว่าเป็น "ศัตรูของรัฐที่มีเชื้อชาติเป็นพื้นฐาน" จึงได้จัดให้อยู่ในหมวดหมู่เดียวกันกับชาวยิว ดังนั้นในบางแง่ชะตากรรมของชาวโรมานีในแผ่นดินยุโรปจึงเป็นเช่นเดียวกันกับชาวยิวในฮอโลคอสต์ ยิว  

นักประวัติศาสตร์ได้มีการประเมินว่าชาวโรมานีจำนวนระหว่าง 220,000 คน ถึง 500,000 คน  ได้ถูกสังหารโดยพวกนาซีและพวกสมรู้ร่วมคิด—25% ถึง 50% กว่าของจำนวนน้อยกว่า 1 ล้านคนของชาวโรมานีในแผ่นดินยุโรปในช่วงสมัยนั้น ลัน ฮันคอค ได้ลงความเห็นว่ามีจำนวนผู้เสียชีวิตสูงถึง 1.5 ล้านคน 

ในปี ค.ศ. 1982 เยอรมนีตะวันตกได้ออกมาประกาศยอมรับอย่างเป็นทางการว่านาซีเยอรมนีได้ทำการฆ่าล้างเผ่าพันธุ์ชาวโรมานี ในปี ค.ศ. 2011 โปแลนด์ได้จัดตั้งวันที่ 2 สิงหาคมอย่างเป็นทางการ เนื่องในวันแห่งการรำลึกถึงการฆ่าล้างเผ่าพันธ์ชาวโรมานี

## อ้างอิง


หมวดหมู่:ฮอโลคอสต์
หมวดหมู่:การฆ่าล้างเผ่าพันธุ์
หมวดหมู่:ชาวโรมานี
หมวดหมู่:อาชญากรรมสงครามโลกครั้งที่สอง
หมวดหมู่:การเมืองเรื่องชาติพันธุ์
อะพอลโล 13

**อะพอลโล 13** () เป็นภารกิจมีคนควบคุมภารกิจที่ 7 ในโครงการอวกาศอะพอลโลและเป็นโครงการที่สามที่ตั้งใจลงจอดบนดวงจันทร์ มีการปล่อยยานสู่อวกาศในวันที่ 11 เมษายน ค.ศ. 1970 เมื่อเวลา 14:13 น. ตามเวลามาตรฐานตะวันออกจากศูนย์อวกาศเคนเนดี รัฐฟลอริดา

การลงจอดดวงจันทร์ถูกยกเลิกหลังถังออกซิเจนหมายเลขสองระเบิด เพียงสองวันให้หลังจากปล่อยยาน ทำให้โมดูลบริการ (Service Module) ซึ่งเชื่อมต่ออยู่ติดกับโมดูลบังคับการ (Command Module) ได้รับความเสียหายบางส่วน  แม้ลูกเรือประสบความยากลำบากมหันต์จากพลังงานจำกัด การสูญเสียอุณหภูมิภายในยาน การขาดแคลนน้ำสำหรับอุปโภคและบริโภค รวมถึงการต้องซ่อมบำรุงระบบดูดซับคาร์บอนไดออกไซด์เป็นกรณีเร่งด่วน  แต่ลูกเรือสามารถเดินทางกลับสู่โลกได้อย่างปลอดภัยในวันที่ 17 เมษายน ค.ศ. 1970 หกวันหลังเริ่มต้นภารกิจ

ยานบินผ่านเข้าใกล้ด้านไกลของดวงจันทร์ที่ความสูง 254 กิโลเมตรเหนือพื้นผิวดวงจันทร์ โดยมีระยะห่างจากโลกสูงสุด 400,171 กิโลเมตร เป็นสถิติมนุษย์ที่เดินทางห่างจากโลกมากที่สุด ภารกิจดังกล่าวมีเจมส์ เอ. ลอฟเวลล์เป็นผู้บัญชาการ โดยมี "แจ็ค" สไวเกิร์ต เป็นนักบินโมดูลบังคับการ และเฟรด ดับเบิลยู. เฮส์ เป็นนักบินโมดูลลงดวงจันทร์ 

สไวเกิร์ต ถูกเปลี่ยนตัวมาแทนเค็น แมตทิงลี เพียงไม่กี่วันก่อนออกเดินทาง เนื่องจากแมตทิงลีถูกศัลยแพทย์การบินสั่งห้ามบิน หลังมีความเสี่ยงได้รับโรคหัดเยอรมันจาก ชาร์ลส์ ดู๊ก ผู้บัญชาการตัวสำรองของภารกิจ

## อ้างอิง

หมวดหมู่:โครงการอะพอลโล
อันโตนิโอ ปินโต

คุณพ่อ**อันโตนิโอ ปินโต** ( *อังโตนียู ปิงตู*) หรือ **อ็องตวน ปินโต** (; ค.ศ. 1664 – 24 สิงหาคม ค.ศ. 1696) ส่วนบันทึกโกษาปานเรียก **อันตน** เป็นบาทหลวงชาวสยามเชื้อสายเบงกอล และเป็นบาทหลวงโรมันคาทอลิกชาวสยามคนแรก

## ประวัติ
คุณพ่ออันโตนิโอเกิดในปี ค.ศ. 1664 บิดาเป็นชาวเบงกอล ส่วนมารดาเป็นไทย เข้ารีตนิกายโรมันคาทอลิกเมื่ออาแล็กซ็องดร์ อัศวินแห่งโชมง ราชทูตฝรั่งเศสมาถึงกรุงศรีอยุธยาในปี ค.ศ. 1685 และเข้าศึกษา ณ สามเณราลัยนักบุญยอแซฟ กรุงศรีอยุธยา ฟร็องซัว-ตีมอเลอง เดอ ชัวซี ได้บันทึกถึงความเฉลียวฉลาดสามเณรนี้ว่า *"มีชายชาวสยามคนหนึ่งชื่ออันโตนิโอ ปินโต ได้มายังทำเนียบที่พักของท่านราชทูตเพื่อเฉลยวิทยานิพนธ์เกี่ยวกับเทววิทยาอุทิศทูลเกล้าฯ ถวายสมเด็จพระเจ้าอยู่หัว [ของฝรั่งเศส] ท่านวิสัชนาและตอบข้อปุจฉาได้อย่างมีความสามารถยิ่ง"*

เมื่ออายุได้ 22 ปี สามเณรอันโตนิโอหรือสามเณรอันตนได้เดินทางไปประเทศฝรั่งเศสพร้อมกับคณะราชทูตออกพระวิสุทธสุนทรเมื่อปี ค.ศ. 1685 เพื่อศึกษาต่อที่กรุงโรม และสามเณรอันตนก็ได้แสดงความเฉลียวฉลาดด้วยการแสดงปุจฉาวิสัชนาประเด็นเทวศาสตร์ต่อหน้านักบวชและประชาชนในปารีส โดยมีออกพระวิสุทธสุนทรร่วมฟังด้วย หลังศึกษาที่มหาวิทยาลัยโปรปากันดาฟีเด กรุงโรม รับศีลบวชขั้นบาทหลวงในปี ค.ศ. 1686 จึงได้เดินทางกลับกรุงศรีอยุธยาในปี ค.ศ. 1695  เพื่อช่วยงานพระคุณเจ้าหลุยส์ ลาโน

คุณพ่ออันโตนิโอ ปินโต มรณภาพเมื่อวันที่ 24 สิงหาคม ค.ศ. 1696 ณ กรุงศรีอยุธยา

## อ้างอิง

หมวดหมู่:บาทหลวงชาวไทย
หมวดหมู่:บุคคลในประวัติศาสตร์กรุงศรีอยุธยา
หมวดหมู่:ชาวไทยเชื้อสายบังกลาเทศ
หมวดหมู่:บุคคลที่เปลี่ยนไปนับถือศาสนาคริสต์
การใช้อาวุธเคมีในสงครามกลางเมืองซีเรีย

สหประชาชาติยืนยัน**การใช้อาวุธเคมีในสงครามกลางเมืองซีเรีย** ซึ่งมีการโจมตีจนมีผู้เสียชีวิตได้แก่ การโจมตีที่กูตาในชานกรุงดามัสกัสในเดือนสิงหาคม 2556 และการโจมตีคันอัลอะซัล (Khan al-Assal) ในชานนครอะเลปโปในเดือนมีนาคม 2556 แม้ไม่มีฝ่ายใดอ้างความรับผิดชอบของการโจมตีเคมีดังกล่าว แต่กองทัพบะอัธซีเรียเป็นผู้ต้องสงสัยหลักเนื่องจากมีคลังอาวุธเคมีขนาดใหญ่ คณะผู้แทนหาข้อเท็จจริงของยูเอ็นและคณะกรรมการสืบสวนของคณะมนตรีสิทธิมนุษยชนแห่งสหประชาชาติ (UNHRC) สืบสวนการโจมตีดังกล่าวพร้อมกัน คณะผู้แทนของยูเอ็นพบว่าน่าจะมีการใช้สารออกฤทธิ์ต่อประสาทซารินในกรณีของคันอัลอะซัล (19 มีนาคม 2556), ซะเราะกิบ (29 เมษายน 2556), กูตา (21 สิงหาคม 2556), โญบัร (24 สิงหาคม 2556) และอัชชะเราะฟิยัตซะฮ์นะยะ (25 สิงหาคม 2556) ต่อมา คณะกรรมการ UNHRC ยืนยันการใช้ซารินในการโจมตีที่คันอัลอะซัล, ซะเราะกิบและกูตา แต่ไม่กล่าวถึงโญบัรและอัชชะเราะฟิยัตซะฮ์นะยะ คณะกรรมาร UNHRC ยังพบว่าซารินที่ใช้ในการโจมตีที่คันอัลอะซัลมี "เครื่องหมายเอกลักษณ์เดียวกัน" กับซารินที่ใช้ในการโจมตีที่กูตาและบ้งชี้ว่าผู้ลงมือน่าจะเข้าถึงสารเคมีจากคลังของกองทัพซีเรีย การโจมตีดังกล่าวทำให้ประชาคมนานาชาติกดดันการปลดอาวุธเคมีของกองทัพซีเรียซึ่งมีการปฏิบัติในปี 2557 แม้มีกระบวนการปลดอาวุธ แต่ยังมีเหตุการณ์หลายสิบครั้งที่สงสัยการใช้อาวุธเคมีทั่วประเทศซีเรีย ซึ่งส่วนใหญ่กล่าวโทษต่อกำลังบะอัธซีเรีย ตลอดจนรัฐอิสลามอิรักและลิแวนต์ แลแม้แต่กำลังฝ่ายค้านซีเรียและกองทัพตุรกี

ในเดือนสิงหาคม 2559 รายงานของสหประชาชาติและองค์การห้ามอาวุธเคมีกล่าวโทษกองทัพซีเรียของประธานาธิบดีบัชชาร อัลอะซัดอย่างเปิดเผยว่าหย่อนอาวุธเคมี (ระเบิดคลอรีน) ใส่เมืองทัลมะนัสในเดือนเมษายน 2557 และซาร์มินในเดือนมีนาคม 2558 และ ISIS ว่าใช้ซัลเฟอร์มัสตาร์ดใส่เมืองมะเรีย (Marea) ในเดือนสิงหาคม 2558 มีการกล่าวหา รายงานและสอบสวน หรืออย่างใดอย่างหนึ่งซึ่งการโจมตีอีกหลายครั้ง

ในเดือนธันวาคม 2559 มีผู้เสียชีวิตอย่างน้อย 53 คนในการโจมตีที่ดูเหมือนใช้แก๊สออกฤทธิ์ต่อประสาทในหมู่บ้านที่ IS ถือครองใกล้อุเกาะริเราะบัต นับเป็นการโจมตีด้วยแก๊สออกฤทธิ์ต่อประสาทใหญ่ครั้งแรกนับแต่ข้อตกลงปี 2556 ในเดือนเมษายน 2560 การโจมตีเคมีที่คอนชัยคูนเรียกการประณามจากนานาประเทศและกระตุ้นปฏิบัติการทางทหารครั้งแรกของสหรัฐต่อฐานทัพซีเรียที่ชะอิรัต

## แผนที่

## อ้างอิง

หมวดหมู่:อาวุธสงครามกลางเมืองซีเรีย
ดาเอ็ต

**ดาเอ็ต** เป็นเทศบาลระดับที่ 1 และเป็นเมืองศูนย์กลางของจังหวัดคามารีเนสนอร์เต ประเทศฟิลิปปินส์ ในปี ค.ศ. 2015 มีประชากร 104,799 คน เทศบาลแห่งนี้มีชื่อเสียงในด้านกีฬาโต้คลื่น และเป็นที่จัดงานแสดงกีฬาทางอากาศนานาชาติ ซึ่งจัดขึ้นครั้งแรกในปี ค.ศ. 2013

## อ้างอิง

## แหล่งข้อมูลอื่น

*เทศบาลดาเอ็ต 
*Philippine Standard Geographic Code 
*Philippine Census Information

หมวดหมู่:จังหวัดคามารีเนสนอร์เต
หมวดหมู่:เมืองในเขตบีโคล
บีรัก (จังหวัดคาตันดัวเนส)

**บีรัก** เป็นเทศบาลระดับที่ 1 และเป็นเมืองศูนย์กลางของจังหวัดคาตันดัวเนส ประเทศฟิลิปปินส์ ในปี ค.ศ. 2015 มีประชากร 73,650 คน เป็นเทศบาลที่มีประชากรมากที่สุด และมีพื้นที่ใหญ่เป็นอันดับที่ 5 ของจังหวัดคาตันดัวเนส

## อ้างอิง

## แหล่งข้อมูลอื่น

*เว็บไซต์อย่างเป็นทางการ 
*Virac / Bicolano Radio Stations Online 
*Philippine Standard Geographic Code listing for Virac 
*Philippine Census Information 
*2007 Local Elections

หมวดหมู่:จังหวัดคาตันดัวเนส
หมวดหมู่:เมืองในเขตบีโคล
ฮอโลคอสต์ในโปแลนด์

**ฮอโลคอสต์ในโปแลนด์ภายใต้การยึดครองของเยอรมนี** เป็นช่วงสุดท้ายและเป็นขั้นตอนที่ร้ายแรงที่สุดของนาซีคือ **[[การแก้ปัญหาชาวยิวครั้งสุดท้าย]]** (Endlösung der Judenfrage) ซึ่งได้ทำเครื่องหมายโดยการก่อสร้างค่ายมรณะบนประเทศโปแลนด์ที่ถูกเยอรมนียึดครอง การฆ่าล้างเผ่าพันธุ์อย่างเป็นทางการได้รับการอนุมัติและปฏิบัติการโดยจักรวรรดิไรชส์ที่สามในช่วงสงครามโลกครั้งที่สอง เรียกกันโดยรวมแล้วว่า ฮอโลคอสต์ ได้คร่าชีวิตชาวโปลเชื้อสายยิวจำนวนสามล้านคนและจำนวนที่ใกล้เคียงชองชาวโปล ยังไม่รวมถึงความสูญเสียชองพลเรือนชาวโปลของชาติพันธุ์อื่นๆ ค่ายมรณะได้มีบทบาทสำคัญอย่างยิ่งในการดำเนินการตามนโยบายของเยอรมนีในการทำลายล้างอย่างเป็นระบบและประสบความสำเร็จมากที่สุดเพียง 90% ของจำนวนประชากรโปแลนด์-ยิวของสาธารณรัฐโปแลนด์ที่สอง

ทุกสาขาของระบบการปกครองข้าราชการของเยอรมนีที่ซับซ้อนได้มีส่วนร่วมในกระบวนการสังหาร จากกระทรวงมหาดไทยและกระทรวงการคลัง   ไปยังบริษัทเยอรมนีและการรถไฟของรัฐได้ถูกใช้สำหรับการเนรเทศชาวยิว บริษัทเยอรมนีได้เสนอประมูลราคาสำหรับการทำสัญญาในการสร้างเตาเผาศพภายในค่ายกักกันที่ได้ดำเนินการโดยนาซีเยอรมนีในเขตปกครองสามัญ เช่นเดียวกับในส่วนที่อื่นๆของเขตยึดครองโปแลนด์และอื่น ๆ

ตลอดเวลาในเขตเยอรมนียึดครอง ด้วยความเสี่ยงสูงต่อพวกเขาและครอบครัวของพวกเขาจำนวนมากของชาวคริสเตียนได้ประสบความสำเร็จในการให้ความช่วยเหลือชาวยิวจากพวกนาซี ได้มีการจัดกลุ่มตามสัญชาติ ชาวโปลได้ช่วยเหลือผู้คนจำนวนมากที่สุดของผู้คนที่ช่วยชีวิตชาวยิวในช่วงฮอโลคอสต์ ได้มีการมอบรางวัลโดยรัฐอิสราเอล ชาวโปลผู้ได้รับความชอบธรรมในเชื้อชาติ (Polish Righteous Among the Nations) รวมทั้งคนที่ไม่ใช่ยิว 3,706 คน มากกว่าประเทศอื่นๆ เปอร์เซ็นเล็กน้อยของชาวโปลเชื้อสายยิวสามารถรอดชีวิตในสงครามโลกครั้งที่สองภายในประเทศโปลแลนด์ภายใต้การยึดครองของเยอรมนี หรือประสบความสำเร็จในการหลบหนีไปยังตะวันออกที่ห่างไกลออกไปจากพวกนาซีเข้าไปยังดินแดนโปแลนด์ที่ถูกผนวกโดยสหภาพโซเวียตในปี ค.ศ. 1939 เพียงเพื่อที่จะถูกเนรเทศไปยังค่ายแรงงานบังคับในไซบีเรียพร้อมกับครอบครัวจำนวน 1 ล้านคนของชาวโปลที่ไม่ใช่ยิว

## อ้างอิง

หมวดหมู่:ฮอโลคอสต์
หมวดหมู่:ประวัติศาสตร์โปแลนด์
เย็นส์ แบร์เยนสเตน

**เย็นส์ แบร์เยนสเตน** () หรือรู้จักกันในชื่อ **เจ๊บ** () เป็นนักออกแบบวิดีโอเกมชาวสวีเดน เป็นโปรแกรมเมอร์และนักออกแบบเกมในบริษัทโมแจงสตูดิโอส์ โดยในเวลาต่อมาเขาได้เลื่อนตำแหน่งขึ้นเป็นหัวหน้านำการออกแบบเกม*[[ไมน์คราฟต์]]*หลังจากที่ มาร์กุส แพช็อน (นอตช์) ลาออกจากตำแหน่งในเดือนธันวาคม พ.ศ. 2554 เขาเป็นที่รู้จักในเกมภายใต้ชื่อ "jeb_"

## อาชีพ

## ชีวิตส่วนตัว

ในวันที่ 11 พฤษภาคม พ.ศ. 2556 แบร์เยนสเตนได้แต่งงานกับเจนนี แบร์เยนสเตน (เจนนี ทอร์เนลล์)
ในวันที่ 10 ธันวาคม พ.ศ. 2558 แบร์เยนสเตนให้กำเนิดบุตรชายชื่อ บีเยิร์น ()

## เกม
* ** (ค.ศ. 2008)
* *[[ไมน์คราฟต์]]* (ค.ศ. 2011)
* *[[Cobalt (video game)|โคบอลต์]]* (ค.ศ. 2016)

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในคริสต์ทศวรรษ 1970
หมวดหมู่:บุคคลที่ยังมีชีวิตอยู่
หมวดหมู่:นักออกแบบวีดีโอเกม
ราชวงศ์เหลียงตะวันตก

**ราชวงศ์เหลียงตะวันตก** (, ; 400 — 421) รัฐใน ยุคห้าชนเผ่าสิบหกแคว้น ของจีนหนึ่งใน *ห้าเหลียง* (, ) สถาปนาโดย ราชสกุลหลี่ ซึ่งเป็น ชาวฮั่น

หมวดหมู่:ราชวงศ์จีน
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประเทศจีน
ช้องมาศ คูตระกูล

**ช้องมาศ คูตระกูล** (ชื่อเดิม: ธนพร บางชะวงษ์, ช้องมาศ บางชะวงษ์; เกิด 3 พฤศจิกายน พ.ศ. 2533)  เป็นนักแสดงหญิงชาวไทย สังกัดช่อง 7HD

## ประวัติ
กวางมีชื่อเดิมว่า **ธนพร บางชะวงษ์** เกิดเมื่อวันที่ 3 พฤศจิกายน พ.ศ. 2533 สำเร็จการศึกษาระดับอุดมศึกษา จากสาขาประชาสัมพันธ์ วิทยาลัยนิเทศศาสตร์ มหาวิทยาลัยรังสิต เนื่องจากกวางอยู่ในบริษัทจัดหานักแสดง (โมเดลลิ่ง) มาตั้งแต่สมัยเรียน จึงมีโอกาสถ่ายงานหลายอย่าง เช่น โฆษณา มิวสิกวิดีโอ จนกระทั่งขณะศึกษาอยู่ชั้นปี 3 กวางได้ทำหน้าที่เป็นพรีเซนเตอร์ให้กับมหาวิทยาลัยรังสิต แล้วมีผู้จัดคนหนึ่งมองเห็นความสามารถ กวางจึงถูกเรียกเข้าไปเล่นละคร และได้เซ็นสัญญาเป็นนักแสดงในสังกัดช่อง 7HD โดยมีผลงานละครเรื่องแรกคือ แข่งรักนักซิ่ง เมื่อปี พ.ศ. 2557

ชีวิตส่วนตัว กวางคบหากับ แบม - ปีติภัทร คูตระกูล พิธีกรและดีเจ มาตั้งแต่ปี พ.ศ. 2557 จนกระทั่งขอแต่งงานเมื่อวันที่ 12 ธันวาคม พ.ศ. 2565 โดยมีพิธีมงคลสมรสแบบคริสต์ เมื่อวันที่ 22 กันยายน พ.ศ. 2566 ที่อาสนวิหารอัสสัมชัญ เขตบางรัก และพิธีฉลองมงคลสมรสในอีก 2 วันถัดมา ที่โรงแรมโฟร์ซีซันส์ กรุงเทพ ต่อมาเปลี่ยนไปใช้นามสกุลตามสามีเมื่อวันที่ 22 เมษายน พ.ศ. 2568

มีบุตรชายด้วยกัน 1 คน ชื่อ คีริน คูตระกูล ชื่อเล่น บีโน่ เกิดเมื่อวันที่ 12 พฤษภาคม พ.ศ. 2568

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่อง 7HD

## ดูเพิ่ม

* ปีติภัทร คูตระกูล

## อ้างอิง

## แหล่งข้อมูลอื่น
* 
* 

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
แพงพวยน้ำ

**แพงพวยน้ำ** () เป็นพืชในสกุลลัดวิเจีย กระจายพันธุ์ในทวีปแอฟริกา เอเชียถึงออสเตรเลีย ลักษณะเป็นไม้ล้มลุกยาวได้กว่า 4 เมตร ลำต้นอวบน้ำ มีรากตามข้อ ต้นที่ลอยน้ำมีรากหายใจรูปกระสวย แตกกิ่งจำนวนมาก ใบรูปรี ขอบขนานหรือใบพาย ยาวได้ถึง 7 เซนติเมตร ดอกออกเดี่ยว ๆ ตามซอกใบ กลีบเลี้ยงรูปสามเหลี่ยมมี 5 กลีบ ยาว 0.5-1 เซนติเมตร ด้านนอกมีขนสั้นนุ่ม ดอกสีขาว โคนด้านในสีเหลือง กลีบดอกรูปไข่กลับ ยาว 1-1.8 เซนติเมตร เกสรเพศผู้มี 10 อัน ก้านชูอับเรณูยาว 2.5-4 มิลลิเมตร ผลรูปทรงกระบอกยาว 1.2-2.7 เซนติเมตร มีสันตามยาว เกลี้ยงหรือมีขน ภายในมีเมล็ดเรียงเป็นแถวเดียว

## อ้างอิง

## แหล่งข้อมูลอื่น
* 
* 

หมวดหมู่:วงศ์พญารากดำ
หมวดหมู่:พืชน้ำ
ช็อนนัมดรากอนส์

**ช็อนนัมดรากอนส์** (전남 드래곤즈) เป็นสโมสรฟุตบอลอาชีพในประเทศเกาหลีใต้ ก่อตั้งในปี ค.ศ. 1994 ตั้งอยู่ที่เมืองควังยาง จังหวัดช็อลลาใต้ เข้าร่วมแข่งขันเคลีก 1 นับตั้งแต่ฤดูกาล 1995 เป็นต้นมา โดยสโมสรคู่ปรับท้องถิ่นที่สำคัญคือช็อนบุกฮุนไดมอเตอส์ สำหรับช็อนนัมดรากอนส์ เคยใช้ชื่อสโมสรว่า **ชุนนัมดรากอนส์** จนถึงวันที่ 6 มกราคม ค.ศ. 2014

## ประวัติ
สโมสรช็อนนัมก่อตั้งขึ้นเมื่อวันที่ 16 ธันวาคม ค.ศ. 1994 โดยมีผู้จัดการทีมคนแรกคือ Jung Byung-Tak อดีตปีกซ้ายทีมชาติเกาหลีใต้

วันที่ 25 มีนาคม ค.ศ. 1995 ช็อนนัมลงเล่นในเคลีกเป็นนัดแรก โดยฤดูกาลที่ทำผลงานได้ดีที่สุดคือฤดูกาล 1997 ซึ่งช็อนนัมจบอันดับที่สองในเคลีก และคว้าแชมป์โคเรียนเอฟเอคัพ ต่อมาในปี ค.ศ. 1999 ช็อนนัมคว้ารางวัลรองชนะเลิศเอเชียนคัพวินเนอร์สคัพ และในปี ค.ศ. 2007 พวกเขาคว้าแชมป์เอฟเอคัพเป็นสมัยที่สอง

วันที่ 27 ธันวาคม ค.ศ. 2007 ช็อนนัมได้ Park Hang-Seo มาเป็นผู้จัดการทีมคนใหม่ แทนที่ของ Huh Jung-Moo ที่ย้ายไปรับงานผู้จัดการทีมชาติเกาหลีใต้

## เกียรติประวัติ
### การแข่งขันภายในประเทศ
#### ลีก
* **[[เคลีก 1]]**
::รองชนะเลิศ (1): 1997

#### ถ้วย
* **[[โคเรียนเอฟเอคัพ|เอฟเอคัพ]]**
::**ชนะเลิศ (4)**: 1997, 2006, 2007, 2021
::รองชนะเลิศ (1): 2003
* **[[โคเรียนลีกคัพ|ลีกคัพ]]**
::รองชนะเลิศ (3): 1997, 2000s, 2008

### การแข่งขันระหว่างประเทศ
#### เอเชีย
* **[[เอเชียนคัพวินเนอร์สคัพ]]**
::รองชนะเลิศ (1): 1999

#### กระชับมิตร
* **[[Tongyeong|Tongyeong Cup]]**
::**ชนะเลิศ (1)**: 2004

## แหล่งข้อมูลอื่น

* เว็บไซต์อย่างเป็นทางการของสโมสร

ช
หมวดหมู่:สโมสรกีฬาที่ก่อตั้งในปี พ.ศ. 2537
หมวดหมู่:จังหวัดช็อลลาใต้
สวมรอยพยัคฆ์พิทักษ์โลก

**''สวมรอยพยัคฆ์พิทักษ์โลก'' **() เป็นหนังแอคชั่น–คอมเมดี้สร้างเมื่อ ค.ศ. 2002 กำกับโดย เควิน โดโนแวน ร่วมกับแจ็กกี้ ชาน, เจนนิเฟอร์ เลิฟ ฮิววิต และเจสัน ไอแซ็กส์ เนื้อเรื่องเกี่ยวกับการป้องกันแหล่งน้ำในสหรัฐโดยการทำลายอิเล็กโทรไลต์ที่มีแบคทีเรียให้หมด

## การผลิต
ระหว่างการถ่ายทำที่โทรอนโท เฉินหลงและเลิฟ เฮวิตได้ปรากฎบนสื่อและได้อยู่ร่วมกับแฟนคลับ

## การเผยแพร่

### บ็อกซ์ออฟฟิซ
หนังได้ลงทุนไป 60 ล้านดอลลาห์สหรัฐ ได้กำไรไป 50.5 ล้านดอลลาห์สหรัฐในสหรัฐอเมริกาและ 105.4 ล้านดอลลาห์สหรัฐทั่วโลก

## การตอบรับ
ในรอตเทนโทเมโทส์ หนังได้เรตติ้ง 22% วัดจากรีวิวทั้ง 139 อัน ซึ่งเฉลี่ยได้ 4.3/10 ส่วนเมทาคริติกได้ให้คะแนนหนัง 30 ต่อ 100 คะแนน ส่วนโพลใน CinemaScore ได้ให้หนังอยู่ในเกรด B จากสเกลเกรด A+ ถึง F 

## อ้างอิง

## เว็บที่เชื่อมโยง

* 
* 
* 
* Jackie Chan interview for The Tuxedo 
หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์โลดโผนตลก
หมวดหมู่:ภาพยนตร์อเมริกัน
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์สายลับตลก
ชุดตัวอักษรเปอร์เซีย

**ชุดตัวอักษรเปอร์เซีย** () หรือ **ชุดตัวอักษรเปอร์เซีย-อาหรับ** เป็นระบบการเขียนที่ใช้ในภาษาเปอร์เซียหลังการพิชิตจักรวรรดิเปอร์เซียโดยมุสลิมในคริสต์ศตวรรษที่ 7 เป็นต้นมา

อักษรเปอร์เซียได้รับการพัฒนาและสืบทอดโดยตรงจากอักษรอาหรับ หลังการพิชิตเปอร์เซียของมุสลิมและการล่มสลายของจักรวรรดิซาเซเนียนในคริสต์ศตวรรษที่ 7 ภาษาอาหรับจึงกลายเป็นภาษาของรัฐบาลและโดยเฉพาะอย่างยิ่งศาสนาในเปอร์เซียเป็นเวลาสองศตวรรษ ซึ่งมีราชวงศ์ซัฟฟาริดถึงราชวงศ์ซามานิดในเกรตเตอร์โฆรอซอนช่วงคริสต์ศตวรรษที่ 9 เป็นผู้แทนที่อักษรปะห์ลาวีด้วยอักษรอาหรับ

## ตัวอักษร

ข้างล่างนี้คือชุดตัวอักษรเปอร์เซียสมัยใหม่ 32 ตัว เนื่องจากเป็นอักษรตัวเขียน ทำให้รูปร่างอักษรเปลี่ยนไปตามตำแหน่งของมัน แบ่งออกเป็น: เดี่ยว, หน้า (เชื่อมทางซ้าย), กลาง (เชื่อมทั้งสองด้าน) และท้าย (เชื่อมทางขวา)

ชื่อของอักษรส่วนใหญ่เหมือนกับอักษรอาหรับ เพียงแต่อ่านเป็นภาษาเปอร์เซีย ชื่ออักษรที่กำกวมคือ  ซึ่งเป็นไปได้ทั้ง  และ  โดยมักแยกเป็น  (แปลว่า "คล้าย" ตามอักษร  ที่มีฐานเดียวกัน) กับ  (แปลว่า "สองตา" ตามรูปกลางของ ) ตามลำดับ

### ตารางรวม

ในอดีตเคยมีอักษรพิเศษสำหรับเสียง  ปัจจุบันไม่ใช้งานแล้ว เพราะเสียง /β/ เปลี่ยนไปเป็นเสียง /b/ แทน เช่น  /zaβān/ >  /zæbɒn/ 'ภาษา'

### เครื่องหมายเสริมสัทอักษร
อักษรเปอร์เซียนำเครื่องหมายการออกเสียงอักษรอาหรับมาดัดแปลง ประกอบด้วย แซแบร์  (ในภาษาอาหรับ), ซีร์  (ในภาษาอาหรับ) และ พีช  *หรือ*  (ในภาษาอาหรับ ภาษาเปอร์เซียตะวันตกออกเสียงเป็น *zamme*), แทนวีน  และแชดเด (gemination) ส่วนเครื่องหมายการออกเสียงอักษรอาหรับอื่น ๆ มักพบในคำยืมภาษาอาหรับ

#### สระสั้น
ภาษาเปอร์เซียนำสัญลักษณ์จากภาษาอาหรับสามในสี่แบบ ยกเว้นซุกูนที่ไม่นำมาใช้ 

#### แทนวีน (nunation)

#### แทชดีด

### อักษรอื่น ๆ
อักษรข้างล่างนี้ไม่ใช่อักษรจริง ๆ แต่เป็นอักษรอีกรูปแบบหนึ่งที่ดัดแปลงจากอักษรที่มีอยู่แล้ว

### ตัวเลขจากอักษรอาหรับ
อักษรเปอร์เซียใช้ตัวเลขอาหรับตะวันออก แต่รูปร่างหน่วย 'สี่' (), 'ห้า' () และ 'หก' () มีความแตกต่างจากอักษรอาหรับ และหน่วยทั้งหมดมีที่ตั้งรหัสในยูนิโคดต่างจากอักษรอาหรับ:

 อย่างไรก็ตาม ยังคงมีผู้ใช้งานรูปแบบภาษาอาหรับในลุ่มแม่น้ำไนล์

### เทียบตัวเลข

## อ้างอิง

## แหล่งข้อมูลอื่น

* Dastoore khat - The Official document in Persian by Academy of Persian Language and Literature

หมวดหมู่:ชุดตัวอักษรเปอร์เซีย
หมวดหมู่:ชุดตัวอักษรอาหรับ
หมวดหมู่:อักษร
หมวดหมู่:อักษรเปอร์เซีย
ฟุตบอลทีมชาติเลบานอน

**ฟุตบอลทีมชาติเลบานอน** (อาหรับ: المنتخب اللبناني  لكرة القدم; ฝรั่งเศส: *Équipe du Liban de football*) เป็นทีมฟุตบอลตัวแทนของประเทศเลบานอน มีฉายาคือ "**ต้นซีดาร์**" อยู่ภายใต้การควบคุมของสมาคมฟุตบอลเลบานอน (LFA) ซึ่งเป็นสมาชิกของสมาพันธ์ฟุตบอลเอเชีย (AFC) และสหพันธ์ฟุตบอลเอเชียตะวันตก (WAFF) อันดับโลกฟีฟ่าที่สูงที่สุดคืออันดับที่ 85 ในเดือนธันวาคม ค.ศ. 1998 สนามเหย้าของเลบานอนคือสนามกีฬาคามิลล์ ชามูน สปอร์ตซิตี ในเบรุต และสนามกีฬานานาชาติไซดาในไซดอน เลบานอนไม่เคยผ่านรอบคัดเลือกของฟุตบอลโลก แต่เคยเป็นเจ้าภาพ เอเชียนคัพ 2000 ซึ่งพวกเขาจบด้วยอันดับสุดท้ายของรอบแบ่งกลุ่ม เลบานอนเข้าร่วมเอเชียนเกมส์หนึ่งครั้งในปี 1998 และถูกน็อคตกรอบที่สอง เลบานอนเข้าร่วมการแข่งขันฟุตบอลชิงแชมป์แห่งชาติเอเชียตะวันตกและอาหรับเนชันส์คัพเป็นประจำ โดยเคยเป็นเจ้าภาพอาหรับเนชันส์คัพ 1963 ซึ่งพวกเขาจบอันดับที่สาม และเคยจบอันดับที่สี่ในปี 1964 และ 1966 เลบานอนยังเคยจบอันดับที่สามในการแข่งขันแพนอาหรับเกมส์ปี 1957 และ 1997 และเคยจบอันดับที่สี่ในปี 1961

## สนาม
### สนามกีฬาคามิลล์ ชามูน สปอร์ตซิตี

**สนามกีฬาคามิลล์ ชามูน สปอร์ตซิตี** (อาหรับ: ملعب مدينة كميل شمعون الرياضية) มีพื้นที่ 47,700 ตารางเมตร ความจุ 48,837 ที่นั่ง ตั้งอยู่ในย่าน Bir Hassan เมืองเบรุต ประเทศเลบานอน เป็นสนามกีฬาที่ใหญ่ที่สุดในประเทศ ปัจจุบันใช้จัดการแข่งขันฟุตบอลและกรีฑา ก่อสร้างในปี ค.ศ. 1957 และสร้างใหม่ในปี ค.ศ. 1997 ในสภาพที่ต้านทานแผ่นดินไหวได้ ที่จอดรถรองรับได้ 2,590 คัน ในปี ค.ศ. 1998 สนามแห่งนี้ใช้จัดงานแพนอาหรับเกมส์ และในปี ค.ศ. 1999 ก็ใช้จัดงานฟุตบอลชิงแชมป์อาหรับ สนามแห่งนี้ยังเป็นสนามหลักในเอเชียนคัพ 2000 และเคยใช้จัดการแข่งขันแฟรงโคโฟนเกมส์ในปี ค.ศ. 2009

### สนามกีฬานานาชาติไซดา

thumb|right|สนามกีฬานานาชาติไซดาในเดือนสิงหาคม ค.ศ. 2009

**สนามกีฬานานาชาติไซดา** (อาหรับ: إستاد صيدا الدولي) มีความจุ 22,600 ที่นั่ง ตั้งอยู่ที่เมืองไซดอน ประเทศเลบานอน โดยสนามแห่งนี้สร้างขึ้นเพื่อขยายพื้นที่ของสนามกีฬาเทศบาลไซดาแห่งเก่า และใช้จัดการแข่งขันเอเชียนคัพ  2000 ปกติแล้วสนามแห่งนี้ใช้จัดการแข่งขันฟุตบอลทั่วไปและกรีฑา สนามแห่งนี้ตั้งอยู่ทางทิศเหนือของเมือง และเป็นสนามที่ตั้งอยู่ใกล้กับทะเลมากที่สุดในโลก

## สถิติการแข่งขัน
### ฟุตบอลโลก
*1994 ถึง 2026 – ไม่ผ่านรอบคัดเลือก

### เอเชียนคัพ

### ผลงานอื่น ๆ
***[[ฟุตบอลชิงถ้วยพระราชทานคิงส์คัพ|คิงส์คัพ]] :** อันดับที่สาม (2009)

## อ้างอิง

## แหล่งข้อมูลอื่น
* ฟีฟ่า.คอม 
* เอเอฟซี


ล
ฟ
หลุยส์ ลาโน

**หลุยส์ ลาโน** () เป็นบาทหลวงโรมันคาทอลิกชาวฝรั่งเศสสมาชิกคณะมิสซังต่างประเทศแห่งกรุงปารีส ซึ่งปฏิบัติหน้าที่มิชชันนารีในอาณาจักรอยุธยาในรัชสมัยสมเด็จพระนารายณ์มหาราช และได้ดำรงตำแหน่งประมุขมิสซังสยามเป็นองค์แรก

## ประวัติ
พระคุณเจ้าหลุยส์ ลาโน เป็นชาวเมืองมงดูบโล ราชอาณาจักรฝรั่งเศส ต่อมาได้รับศีลบวชเป็นบาทหลวงในคณะมิสซังต่างประเทศแห่งกรุงปารีส วันที่ 4 กรกฎาคม ค.ศ. 1669 ท่านได้รับสถาปนาเป็นมุขนายกเกียรตินามแห่งเมเตลโลโปลิส และประมุขมิสซังสยาม ในวันที่ 25 มีนาคม ค.ศ. 1674 จึงได้รับอภิเษกจากพระคุณเจ้าปีแยร์ ล็องแบร์ เดอ ลา ม็อต โดยมีพระคุณเจ้าฟร็องซัว ปาลูว์ เป็นผู้ร่วมอภิเษก ขณะดำรงตำแหน่งนี้ ท่านมีหน้าที่ดูแลมิสซังคาทอลิกทั่วทั้งอินโดจีนโดยมีศูนย์กลางที่กรุงศรีอยุธยา

นอกจากทำการประกาศข่าวดีแก่ชาวสยามแล้ว พระคุณเจ้าลาโนยังอภิบาลคริสต์ศาสนิกชนต่างชาติรวมทั้งชาวญวนและชาวญี่ปุ่นที่อาศัยในสยามขณะนั้น โดยได้รับการอุปถัมภ์อย่างดีจากสมเด็จพระนารายณ์ที่ได้พระราชทานที่ดินสร้างโบสถ์ สำนักมิสซัง และเซมินารี พระคุณเจ้าลาโนยังมีบทบาทสำคัญในการส่งเสริมให้สมเด็จพระนารายณ์ส่งคณะราชทูตไปฝรั่งเศส

หลังการปฏิวัติสยาม พ.ศ. 2231 พระคุณเจ้าลาโนและบรรดามิชชันนารีชาวฝรั่งเศสถูกทางการสยามจับกุมและคุมขังเพื่อเป็นตัวประกันต่อรองกับฝรั่งเศส ในที่สุดพวกเขาก็ได้รับการปล่อยตัวจากการถูกจองจำในเดือนเมษายน พ.ศ. 2234 หลังจากถูกจองจำอยู่เป็นเวลาสามปี และใช้ชีวิตอยู่ที่กรุงศรีอยุธยา ก่อนที่ในที่สุดพวกเขาก็เสียชีวิตในวันที่ 16 มีนาคม พ.ศ. 2267

## อ้างอิง
; เชิงอรรถ

; บรรณานุกรม

*Smithies, Michael, *Three military accounts of the 1688 revolution in Siam*, Orchid Press, Bangkok 2002, 
**Les Missions Etrangères. Trois siecles et demi d'histoire et d'aventure en Asie* Editions Perrin, 2008, 

หมวดหมู่:สมาชิกคณะมิสซังต่างประเทศแห่งกรุงปารีส
หมวดหมู่:มุขนายกมิสซังสยาม
หมวดหมู่:ชาวฝรั่งเศสในประเทศไทย
หมวดหมู่:ชาวต่างชาติในกรุงศรีอยุธยา
มีเกล (นักร้อง)

**มีเกล จอนเทล พิเมนเทล** (; เกิด 23 ตุลาคม ค.ศ. 1985) เป็นนักร้อง นักแต่งเพลง นักแสดง และโปรดิวเซอร์เพลงชาวอเมริกัน เกิดและเติบโตในลอสแอนเจลิส เขาริเริ่มอาชีพทางดนตรีตั้งแต่อายุ 13 ปี หลังจากเซ็นสัญญากับจิฟเรเคิดส์ในปี ค.ศ. 2007 มีเกลออกสตูดิโออัลบั้มแรกในชื่อ *[[ออลไอว็อนต์อิสยู]]* ในเดือนพฤศจิกายน ค.ศ. 2010 ถึงแม้ว่าอัลบั้มนี้ไม่ประสบความสำเร็จด้านยอดขายในตอนแรก แต่มันใช้เวลานานจนกลายเป็นอัลบั้มที่ได้รับความนิยม (sleeper hit) และช่วยให้มีเกลมีจุดยืนในเชิงพาณิชย์ได้

หลังจากจิฟเรเคิดส์ปิดตัวลงในปี ค.ศ. 2011 เขาเซ็นสัญญากับอาร์ซีเอเรเคิดส์ และออกอัลบั้มชุดที่สองชื่อ *[[คาไลโดสโคปดรีม]]* (ค.ศ. 2012) อัลบั้มชุดที่สามในชื่อ *[[ไวลด์ฮาร์ต]]* (ค.ศ. 2015) ซึ่งได้รับเสียงวิจารณ์ในเชิงบวกทั้งสองอัลบั้ม และออกอัลบั้มชุดที่สี่ชื่อ *[[วอร์แอนด์เลเชอร์]]* ในปี ค.ศ. 2017 อัลบั้มเปิดตัวที่อันดับเก้าในชาร์ต''บิลบอร์ด'' 200 แนวดนตรีของมิเกลเป็นแนวอาร์แอนด์บี, ฟังก์, ฮิปฮอป, ร็อก และอิเล็กทรอนิกส์ จึงทำให้เขามักถูกเปรียบเทียบกับเบบีเฟสและพรินซ์

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* "Miguel: Second Wind" by *[[The Fader]]*

หมวดหมู่:บุคคลที่เกิดในปี พ.ศ. 2528
หมวดหมู่:บุคคลที่ยังมีชีวิตอยู่
หมวดหมู่:นักร้องอเมริกัน
หมวดหมู่:นักดนตรีชาวอเมริกันเชื้อสายแอฟริกา
หมวดหมู่:นักดนตรีอิเล็กทรอนิกส์ชาวอเมริกัน
หมวดหมู่:ชาวอเมริกันเชื้อสายเม็กซิโก
หมวดหมู่:โปรดิวเซอร์เพลงชาวอเมริกัน
หมวดหมู่:นักดนตรีร็อกชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดไจฟ์เรเคิดส์
หมวดหมู่:ศิลปินสังกัดอาร์ซีเอเรเคิดส์
สันชีตะ เชอิคห์

**สันชีตะ เชอิคห์** () เป็นนักแสดงสาวชาวอินเดีย มีชื่อเสียงโด่งดังจากบท **ทุรคา ทากัวร์** จากซีรีส์เรื่อง เล่ห์ราคะ

## ผลงานด้านการแสดง
### ละครโทรทัศน์

### ภาพยนตร์

## อ้างอิง

## แหล่งข้อมูลอื่น
*
*
ผลงานการแสดงของวิล เฟอร์เรล

ต่อไปนี้คือผลงานของนักแสดงชาวอเมริกาที่มีชื่อว่า **[[วิล เฟอร์เรล]]**

## ภาพยนตร์

### ในฐานะนักแสดง

### ในฐานะโปรดิวเซอร์

## ละครโทรทัศน์

## วิดีโอเกม

## อ้างอิง

## แหล่งข้อมูลอื่น
*
องค์การบริหารส่วนตำบลสามพร้าว

**องค์การบริหารส่วนตำบลสามพร้าว** เป็นองค์กรปกครองส่วนท้องถิ่นแห่งหนึ่งในอำเภอเมืองอุดรธานี จังหวัดอุดรธานี มีสภาพพื้นที่เป็นที่ราบลุ่มตอนกลาง สูงทางด้านเหนือ ลาดต่ำทางทิศตะวันตก ซึ่งเป็นที่ก่อสร้างมหาวิทยาลัยและสนามกีฬากลางจังหวัด ได้แก่ มหาวิทยาลัยราชภัฏอุดรธานี, มหาวิทยาลัยราชภัฏสวนสุนันทา เป็นต้น

## ที่ตั้งและอาณาเขต
องค์การบริหารส่วนตำบลสามพร้าว ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้

* ทิศเหนือ  ติดต่อกับ องค์การบริหารส่วนตำบลกุดสระ, องค์การบริหารส่วนตำบลสร้างแป้น (อำเภอเพ็ญ)
* ทิศตะวันออก  ติดต่อกับ องค์การบริหารส่วนตำบลดอนกลอย (อำเภอพิบูลย์รักษ์), องค์การบริหารส่วนตำบลดอนหายโศก (อำเภอหนองหาน)
* ทิศตะวันตก  ติดต่อกับ เทศบาลตำบลหนองบัว
* ทิศใต้  ติดต่อกับ องค์การบริหารส่วนตำบลหนองนาคำ

## ประวัติ
ท้องที่ตำบลสามพร้าว เริ่มแรกเป็นพื้นที่ปกครองของตำบลหนองบุ (เปลี่ยนชื่อใหม่เป็น ตำบลลหนองนาคำ) ต่อมาเมื่อวันที่ 18 กันยายน พ.ศ. 2513 ทางราชการเห็นว่าท้องที่ตำบลหนองบุ มีพื้นที่กว้างขวาง ยากต่อการติดต่อราชการจึงแยกออกไปตั้งตำบลใหม่ชื่อว่า "ตำบลสามพร้าว" ซึ่งมีเขตปกครองรวม 8 หมู่บ้าน ซึ่งในเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น **สภาตำบลสามพร้าว**

จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลสามพร้าว เป็น องค์การบริหารส่วนตำบลสามพร้าว จนถึงปัจจุบัน 

ต่อมาเดือนมีนาคม พ.ศ. 2568 สภาองค์การบริหารส่วนตำบลสามพร้าว ได้มีมติและเปิดประชาคมเพื่อยกฐานะเปลี่ยนสภาพ องค์การบริหารส่วนตำบลสามพร้าว เป็น เทศบาลเมืองสามพร้าว และประชาสัมพันธ์เชิญชวนประชาชนเข้าร่วมประกวดตราประจำเทศบาลและคำขวัญประจำเทศบาล (อยู่ระหว่างพิจารณาของกระทรวงมหาดไทย) 

## การปกครอง
องค์การบริหารส่วนตำบลสามพร้าว ปกครองพื้นที่ตำบลสามพร้าวบางส่วน (นอกเขตเทศบาลตำบลหนองบัว) ได้แก่

## แหล่งข้อมูลอื่น

* Facebook องค์การบริหารส่วนตำบลสามพร้าว
* เว็บไซต์องค์การบริหารส่วนตำบลสามพร้าว 

## อ้างอิง

สามพร้าว
สามพร้าว
ฟูจิซาวะ

**ฟูจิซาวะ** ( *Fujisawa*) สามารถหมายถึง

*ฟูจิซาวะ (นามสกุล)
*ฟูจิซาวะ (จังหวัดอิวาเตะ)
*ฟูจิซาวะ (จังหวัดคานางาวะ)
เขตอาโอบะ

**เขตอาโอบะ** ( *Aoba-ku*) สามารถหมายถึง

* เขตอาโอบะ (โยโกฮามะ)
* เขตอาโอบะ (เซ็นได)
ฮอโลคอสต์ในยูเครน

**ฮอโลคอสต์ในยูเครน**เกิดขึ้นในเขตไรชส์คอมมิสซาเรียทยูเครนในช่วงการยึดครองโซเวียตยูเครนโดยนาซีเยอรมนีในสงครามโลกครั้งที่สอง ในช่วงระหว่าง ค.ศ. 1941 ถึง ค.ศ. 1944 จำนวนชาวยิวประมาณ 900,000 คน คิดเป็นร้อยละ 60 เปอร์เซ็นของจำนวนประชากรก่อนเกิดฮอโลคอสต์ ชาวยิวประมาณ 1,500,000 คน ทั้งผู้ชาย ผู้หญิง และเด็กที่อาศัยในสาธารณรัฐสังคมนิยมโซเวียตยูเครนล้วนถูกสังหารซึ่งเป็นส่วนหนึ่งของแผนเจเนรัลพลันโอสท์และมาตราการสุดท้ายคือนโยบายในการกำจัด 

ตามที่นักประวัติศาสตร์แห่งเยล Timothy D. Snyder ได้กล่าวว่า, "ฮอโลคอสต์เป็นส่วนที่สำคัญและสิ่งมีชีวิตที่เชื่อมโยงกับ Vernichtungskrieg(การทำลายล้าง) เพื่อสงครามในปี ค.ศ. 1941 และสิ่งมีชีวิตและส่วนที่สำคัญจะเชื่องโยงกับความพยายามที่จะพิชิตยูเครน" ได้รวมถึงจำนวนอีก 3,000,000 คน พลเรือนที่อาศัยในยูเครนได้เสียชีวิตซึ่งเป็นทหารแห่งสหภาพโซเวียตหรือเป็นผลพวงทางอ้อมจากสงครามโลกครั้งที่สอง

## อ้างอิง

หมวดหมู่:ฮอโลคอสต์
หมวดหมู่:ประวัติศาสตร์ยูเครน
หมวดหมู่:การสังหารหมู่ในสงครามโลกครั้งที่สอง
ฟุตบอลทีมชาติมัลดีฟส์

**ฟุตบอลทีมชาติมัลดีฟส์** เป็นทีมฟุตบอลตัวแทนของประเทศมัลดีฟส์ อยู่ภายใต้การควบคุมของสมาคมฟุตบอลมัลดีฟส์ หนึ่งในสมาชิกของสมาพันธ์ฟุตบอลเอเชีย (AFC) มัลดีฟส์เคยทำผลงานที่ยอดเยี่ยมในรอบที่สองของรอบคัดเลือกฟุตบอลโลก 2006 ด้วยการเสมอเกาหลีใต้ในบ้าน 0–0 และถล่มเวียดนาม 3-0

ความสำเร็จสูงสุดของทีมชาติมัลดีฟส์ คือการคว้ารางวัลชนะเลิศฟุตบอลชิงแชมป์แห่งชาติเอเชียใต้ 2008 และ 2018 ซึ่งพวกเขาสามารถเอาชนะอินเดียในนัดชิงชนะเลิศไปได้ทั้งสองครั้ง

ทีมชาติมัลดีฟส์เคยมีเกมอุ่นเครื่องกับทีมชาติไทยหลายครั้ง โดยเฉพาะในยุคที่วรวีร์ มะกูดีเป็นนายกสมาคมฟุตบอล

## สถิติการแข่งขัน
### ฟุตบอลโลก

### เอเชียนคัพ
} 2023
|Rowspan=1 colspan=8|*กำลังแข่งขัน*
|-
|**ทั้งหมด**||**-**||**0/17**||**-**||**-**||**-**||**-**||**-**||**-**
|-
|}

## ดูเพิ่ม
* ฟุตบอลหญิงทีมชาติมัลดีฟส์
* ฟุตบอลทีมชาติมัลดีฟส์รุ่นอายุไม่เกิน 23 ปี

## อ้างอิง

## แหล่งข้อมูลอื่น
*เว็บไซต์อย่างเป็นทางการ 
*Maldives Soccer Fansite


ม
หมวดหมู่:กีฬาทีมชาติมัลดีฟส์
ตำบลหนองขอนกว้าง

**ตำบลหนองขอนกว้าง** เป็นหน่วยปกครองส่วนภูมิภาคของอำเภอเมืองอุดรธานี จังหวัดอุดรธานี มีทั้งหมด 8 หมู่บ้าน พื้นที่ส่วนใหญ่เป็นเขตที่ราบลุ่ม เหมาะแก่การทำนาและเกษตรกรรม

## ประวัติ
หนองขอนกว้าง แต่เดิมเป็นท้องที่ของตำบลหนองบัว เมื่อวันที่ 27 กรกฎาคม พ.ศ. 2531 ทางได้ราชการได้แบ่งท้องที่ตำบลหนองบัว ออกมาจัดตั้งเป็นตำบลเพิ่มอีก คือ ตำบลหนองขอนกว้าง  โดยให้มีหมู่บ้านในเขตปกครองจำนวน 15 หมู่บ้าน โดยให้มีผลตั้งแต่วันที่ 31 สิงหาคม พ.ศ. 2531  

ต่อมาทางราชการได้ขยายเขตเทศบาลเมืองอุดรธานีเพิ่มขึ้น โดยครอบคลุมเข้ามาถึงตำบลหนองขอนกว้างบางส่วน จึงมีผลทำให้หมู่บ้านที่อยู่ในเขตเทศบาลเมืองไม่มีรูปแบบปกครองระดับหมู่บ้าน ทำให้ตำบลหนองขอนขว้างมีพื้นที่กว้างขวาง ทำให้เหลือหมู่บ้านในเขตปกครองเพียง 8 หมู่บ้าน อยู่ในเขตองค์กาบริหารส่วนตำบลหนองขอนกว้าง จำนวน 6 หมู่บ้าน (*ปัจจุบันเปลี่ยนแปลงฐานะเป็นเทศบาลตำบลหนองขอนกว้าง*) อยู่ในเขตเทศบาลตำบลหนองบัว ทั้งหมด 2 หมู่บ้าน และเขตเทศบาลตำบลบ้านจั่น บางส่วนของหมู่ที่ 3

## ที่ตั้งและอาณาเขต
ตำบลหนองขอนกว้าง ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อ ตำบลหนองบัว
* **ทิศตะวันออก** ติดต่อ ตำบลหนองนาคำ
* **ทิศใต้** ติดต่อ ตำบลโนนสูง ตำบลหนองไผ่
* **ทิศตะวันตก** ติดต่อ ตำบลบ้านจั่น ตำบลหมากแข้ง

## การปกครอง

### การปกครองส่วนภูมิภาค
ตำบลหนองขอนกว้าง อำเภอเมืองอุดรธานี จังหวัดอุดรธานี แบ่งการปกครองออกเป็น 8 หมู่บ้าน ประกอบด้วย

* หมู่ที่ 1 บ้านหนองแวง
* หมู่ที่ 2 บ้านอุดมพัฒนา
* หมู่ที่ 3 บ้านเซ
* หมู่ที่ 4 บ้านค่ายเสนีย์รณยุทธ
* หมู่ที่ 5 บ้านอีเลี่ยน
* หมู่ที่ 6 บ้านโพนทอง
* หมู่ที่ 7 บ้านหนองหิน
* หมู่ที่ 8 บ้านหนองแหลม

### การปกครองส่วนท้องถิ่น
ท้องที่ตำบลหนองขอนกว้าง ประกอบด้วยองค์กรปกครองส่วนท้องถิ่น 3 แห่ง ได้แก่

* เทศบาลตำบลบ้านจั่น ครอบคลุมพื้นที่ หมู่ที่ 3 บางส่วน
* เทศบาลตำบลหนองบัว ครอบคลุมพื้นที่ หมู่ที่ 4, 6 ทั้งหมด
* เทศบาลตำบลหนองขอนกว้าง ครอบคลุมพื้นที่ หมู่ 1 - 2 ทั้งหมด, หมู่ 3 บางส่วน และหมู่ที่ 5, 7 - 8 ทั้งหมด

## อ้างอิง

หนองขอนกว้าง
อิบารากิ

**อิบารากิ** ( *Ibaraki*) สามารถหมายถึง

* จังหวัดอิบารากิ
** อิบารากิ (จังหวัดอิบารากิ) - เมืองในอำเภอฮิงาชิอิบารากิ
** ท่าอากาศยานอิบารากิ
* อิบารากิ (จังหวัดโอซากะ) - นครในจังหวัดโอซากะ
ฮอโลคอสต์ในรัสเซีย

**ฮอโลคอสต์ในรัสเซีย** หมายถึงอาชญากรรมของนาซีในช่วงการยึดครองดินแดนรัสเซีย(สหพันธ์สาธารณรัฐสังคมนิยมโซเวียตรัสเซีย)โดยนาซีเยอรมนี

หมวดหมู่:ฮอโลคอสต์
หมวดหมู่:ประวัติศาสตร์รัสเซีย
หมวดหมู่:สหภาพโซเวียตในสงครามโลกครั้งที่สอง
หมวดหมู่:การสังหารหมู่ในสงครามโลกครั้งที่สอง
โทะกุงะวะ มุเนะตะเกะ

thumb|ภาพวาดของมุเนะตะเกะ

**โทะกุงะวะ มุเนะตะเกะ** (徳川 宗武; 21 มกราคม 1716 — 15 กรกฎาคม 1776) ซะมุไรชาวญี่ปุ่นในช่วงกลาง ยุคเอะโดะ รู้จักในชื่อ **ทะยะซุ มุเนะตะเกะ** (田安 宗武) ผู้นำคนแรกของตระกูล ทะยะซุ (田安) ซึ่งเป็นสาขาย่อยของ ตระกูลโทะกุงะวะ โดยที่พำนักของเขาอยู่ภายใน **ประตูทะยะซุ** (田安門) ของ ปราสาทเอะโดะ ชื่อในวัยเด็กของเขาคือ โคจิโร (小次郎)

หมวดหมู่:บุคคลในยุคเอโดะ
หมวดหมู่:ซามูไร
ฮอโลคอสต์ในเซอร์เบีย

**ฮอโลคอสต์ในเซอร์เบีย** เป็นการฆ่าล้างเผ่าพันธ์ุของนาซีต่อชาวยิวและชาวโรมานีในช่วงสงครามโลกครั้งที่สองในดินแดนผู้บัญชาการทหารในเซอร์เบีย(Territory of the Military Commander in Serbia) ได้รับการสนับสนุนโดยรัฐหุ่นเชิดภายใต้การนำโดย Milan Nedić เซอร์เบียในปัจจุบันได้รวมพื้นที่นอกของเขตดินแดนผู้บัญชาการทหารในเซอร์เบียในปี ค.ศ. 1941 ถึง 1945 :โดยเฉพาะอย่างยิ่งที่วอยวอดีนาแล้วขึ้นไปยังพื้นที่ของฮังการี  Delvidek กับเมืองที่สำคัญ นอวีซาดหรือ Ujvidek  และบาเนทของเซอร์เบีย และปัจจุบันยังได้รวมพื้นที่ของโครเอเชีย ที่เรีกยว่า Srem หรือ Syrmia

หมวดหมู่:ฮอโลคอสต์
หมวดหมู่:ประวัติศาสตร์เซอร์เบีย
จังหวัดคาปิซ

**จังหวัดคาปิซ** (ฮีลีไกโนน: Kapuoran sang Capiz; ) เป็นจังหวัดในเขตคันลูรังคาบีซายาอัน ประเทศฟิลิปปินส์ มีเมืองหลักคือโรซัส และตั้งอยู่ทางตะวันทางออกเฉียงเหนือของเกาะปาไนย์ มีอาณาเขตติดต่อกับจังหวัดอักลันทางทิศเหนือ จังหวัดอันตีเก‎ทางทิศตะวันตก และจังหวัดอีโลอีโล‎ทางทิศใต้ คาปิซมีพื้นที่ติดกับทะเลซีบูยันทางทิศเหนือ

จังหวัดคาปิซเป็นแหล่งของหอยกระจกที่ใช้ในการตกแต่งอุปกรณ์ต่าง ๆ และยังได้รับฉายา "เมืองแห่งอาหารทะเลของฟิลิปปินส์" และติด 15 อันดับแรก สถานที่ที่คนไปเยี่ยมเยือนมากที่สุดในประเทศ คาปิซมีหินปะการังที่มีชื่อเสียง ตั้งอยู่ที่ *โบสถ์ซันตาโมนีคา* ในเมืองปาไนย์ และยังเป็นที่ตั้งของระฆังโบสถ์ที่ใหญ่ที่สุดในทวีปเอเชีย

## อ้างอิง

## แหล่งข้อมูลอื่น

* 
* 
* เว็บไซต์อย่างเป็นทางการ 
* Philippine Standard Geographic Code
* เว็บไซต์ข่าวประจำจังหวัด 


คาปิซ
หมวดหมู่:รัฐและดินแดนที่ก่อตั้งในปี พ.ศ. 2444
ชิมาดะ อิจิโร

**ชิมาดะ อิจิโร** (; 1848 — 27 กรกฎาคม 1878) ซามูไรชาวญี่ปุ่นช่วงปลายยุคเอโดะ เป็นที่รู้จักจากการเป็นผู้นำในการสังหารโอกูโบะ โทชิมิจิ นักการเมืองผู้ทรงอำนาจและอิทธิพลในยุคนั้น เมื่อวันที่ 14 พฤษภาคม ค.ศ. 1878 หลังจากการลอบสังหารเขาและมือสังหารถูกสั่งประหารชีวิตเมื่อวันที่ 27 กรกฎาคม ปีเดียวกัน

หมวดหมู่:ซามูไร
หมวดหมู่:นักดาบชาวญี่ปุ่น
หมวดหมู่:บุคคลจากจังหวัดอิชิกาวะ
หมวดหมู่:บุคคลในยุคเมจิ
หมวดหมู่:ผู้ลอบสังหารชาวญี่ปุ่น
จังหวัดอักลัน

**จังหวัดอักลัน** (*Akean*) (เสียงอ่านภาษาอักลัน: [ak'ɤan]) (อักลัน: *Probinsiya it Aklan*; ฮีลีไกโนน: *Kapuoran sang Aklan*; ) เป็นจังหวัดในเขตคันลูรังคาบีซายาอัน ประเทศฟิลิปปินส์ เมืองหลักคือคาลีโบ ตั้งอยู่ทางตะวันตกเฉียงเหนือของเกาะปาไนย์ มีอาณาเขตติดต่อกับจังหวัดอันตีเก‎ทางทิศตะวันตกเฉียงใต้ และจังหวัดคาปิซทางทิศตะวันออก จังหวัดอักลันติดกับทะเลซีบูยันและจังหวัดโรมโบลนทางทิศเหนือ

## การขนส่ง
### ท่าอากาศยาน
* ท่าอากาศยานนานาชาติคาลีโบ
* ท่าอากาศยานโกโดเฟรโด พี. ราโมส

### ท่าเรือทะเล
* ท่าเรืออะเลเกรีย
* ท่าเรือบาตัน
* ท่าเรือคักบัน
* ท่าเรือคาติกลันเจ็ตตี
* ท่าเรือโคโลง-โคโลง
* ท่าเรือดูมากีต
* *ท่าเรือคาลีโบเจ็ตตี (โครงการ)*
* ท่าเรือนิววอชิงตัน

## อ้างอิง

## แหล่งข้อมูลอื่น

* 
* 
* 
* เว็บไซต์อย่างเป็นทางการ 
* The Official Website of Kalibo Ati-atihan Festival
* ABS-CBN Choose Philippines travel guide to Aklan 


อักลัน
หมวดหมู่:รัฐและดินแดนที่ก่อตั้งในปี พ.ศ. 2499
ฟุตบอลทีมชาติอุซเบกิสถาน

**ฟุตบอลทีมชาติอุซเบกิสถาน** ( / ; ) เป็นทีมฟุตบอลตัวแทนของประเทศอุซเบกิสถาน อยู่ภายใต้การควบคุมของสมาคมฟุตบอลอุซเบกิสถาน สนามเหย้าของทีมชาติคือสนามกีฬาบุนยอดกอร์ในทาชเคนต์ หัวหน้าผู้ฝึกสอนคนปัจจุบันคือ Srečko Katanec อุซเบกิสถานไม่เคยผ่านรอบคัดเลือกของฟุตบอลโลก แต่ผ่านรอบคัดเลือกของเอเชียนคัพทุกครั้งนับตั้งแต่ก่อตั้งทีมชาติ ผลงานที่สำคัญ ได้แก่ อันดับที่สี่ในเอเชียนคัพ 2011 และชนะเลิศเอเชียนเกมส์ 1994 และยังได้เข้าชิงแอโฟร-เอเชียนคัพออฟเนชันส์ใน ค.ศ. 1995

## สถิติการแข่งขัน
### ฟุตบอลโลก

### เอเชียนคัพ

### เอเชียนเกมส์

## สนาม

## สถิติผู้เล่น
### ลงเล่นมากที่สุด
200px|thumb|right|Alexander Geynrikh

### ทำประตูสูงสุด
200px|thumb|right|Maksim Shatskikh

## อ้างอิง

## แหล่งข้อมูลอื่น

* เว็บไซต์ทางการ  
* FIFA website


อ
ฟ
สโมสรฟุตบอลแดร์ริงตัน

**สโมสรฟุตบอลแดร์ริงตัน** () เป็นสโมสรฟุตบอลอาชีพในอังกฤษ ตั้งอยู่ที่เมืองแดร์ริงตัน เทศมณฑลเดอรัม ปัจจุบันอยู่ในเนชันนัลลีกนอร์ท และลงเล่นสนามเหย้าที่แบล็กเวลเมโดว์

สโมสรก่อตั้งในปี ค.ศ. 1883 และใช้สนามเหย้าแห่งแรกคือฟีตแฮม โดยเริ่มแรก สโมสรลงเล่นในลีกระดับภูมิภาค และเป็นหนึ่งในสมาชิกก่อตั้งนอร์เทิร์นลีกเมื่อ ค.ศ. 1889 พวกเขาเข้าร่วมฟุตบอลลีกเป็นครั้งแรก เมื่อเทิร์ดดิวิชันนอร์ทก่อตั้งใน ค.ศ. 1921 สโมสรชนะเลิศเทิร์ดดิวิชันนอร์ทในปี ค.ศ. 1925 และจบอันดับที่ 15 ในเซคกันด์ดิวิชัน ค.ศ. 1926 ซึ่งเป็นอันดับที่สูงที่สุดในประวัติศาสตร์สโมสร หลังจากนั้นสโมสรก็อยู่ในลีกระดับล่างมาโดยตลอด สโมสรชนะเลิศเทิร์ดดิวิชันนอร์ทคัพใน ค.ศ. 1934 นับเป็นเกียรติประวัติแรกกับฟุตบอลถ้วย สโมสรเคยเข้าถึงรอบ 16 ทีมสุดท้ายในเอฟเอคัพ 2 ครั้ง และรอบก่อนรองชนะเลิศของฟุตบอลลีกคัพ 1 ครั้ง (ค.ศ. 1968) ต่อมาช่วงต้นคริสต์ทศวรรษ 1990 สโมสรชนะเลิศคอนเฟอเรนซ์เนชันนัลใน ค.ศ. 1990 และโฟร์ทดิวิชันใน ค.ศ. 1991 และในปี ค.ศ. 2011 พวกเขาคว้าแชมป์เอฟเอโทรฟี ด้วยการเอาชนะแมนส์ฟีลด์ทาวน์ 1–0 ณ สนามกีฬาเวมบลีย์

สีประจำสโมสรคือสีดำและขาว ซึ่งเป็นสีเสื้อเหย้าของสโมสร กางเกงใช้สีดำ ส่วนถุงเท้าใช้ลายขาว-ดำ ตราสโมสรที่รูปหัวรถจักรไอน้ำ สื่อถึงประวัติศาสตร์ของรถไฟที่เกี่ยวข้องกับเมือง

คู่ปรับที่สำคัญของแดร์ริงตันคือ สโมสรฟุตบอลฮาร์เทิลพูลยูไนเต็ด

## เกียรติประวัติ
เกียรติประวัตินับตั้งแต่ก่อตั้งสโมสรในปี ค.ศ. 1883 มีดังนี้

### ลีก
* ฟุตบอลลีกเทิร์ดดิวิชันนอร์ท
** ชนะเลิศ: 1924–25
** รองชนะเลิศ: 1921–22
* ฟุตบอลลีกโฟร์ทดิวิชัน
** ชนะเลิศ: 1990–91
** รองชนะเลิศ: 1965–66
* ฟุตบอลคอนเฟอเรนซ์
** ชนะเลิศ: 1989–90
* นอร์เทิร์นพรีเมียร์ลีกพรีเมียร์ดิวิชัน
** ชนะเลิศ: 2015–16
* นอร์เทิร์นพรีเมียร์ลีกดิวิชันวันนอร์ท
** รองชนะเลิศ / ชนะเลิศเพลย์ออฟ: 2014–15
** รองชนะเลิศ: 2013–14
* นอร์เทิร์นลีก
** ชนะเลิศ: 1895–96, 1899–1900, 2012–13
** รองชนะเลิศ: 1896–97, 1898–99
* นอร์ทอีสเทิร์นลีก
** ชนะเลิศ: 1912–13, 1920–21
** รองชนะเลิศ: 1919–20

### ถ้วย
* เอฟเอโทรฟี
** ชนะเลิศ: 2010–11
* ฟุตบอลลีกเทิร์ดดิวิชันนอร์ทคัพ
** ชนะเลิศ: 1933–34
** รองชนะเลิศ: 1935–36
* Durham Challenge Cup
** ชนะเลิศ: 1884–85, 1890–91, 1892–93, 1896–97, 1919–20, 1999–2000

## อ้างอิง

## แหล่งข้อมูลอื่น

* เฟซบุ๊ค

ด
ด
ตำรวจศาลสูงสุด

**ตำรวจศาลสูงสุดสหรัฐ** () เป็นหน่วยงานขนาดเล็กในการบังคับใช้กฎหมายระดับกลางของสหรัฐ มีกองบัญชาการอยู่ในวอชิงตัน ดี.ซี. มีภารกิจในการสร้างความมั่นใจว่า หน้าที่ตามรัฐธรรมนูญของศาลสูงสุดจะเป็นไปอย่างมีบูรณภาพ ด้วยการคุ้มครองอาคารศาลสูงสุด ตุลาการศาลสูงสุด พนักงานศาลสูงสุด ตลอดจนแขกและผู้มาเยือน ตำรวจศาลสูงสุดอยู่ในบังคับบัญชาของมาร์แชลศาลสูงสุด (Marshal of the Supreme Court) ซึ่งศาลสูงสุดเป็นผู้แต่งตั้ง ตามประมวลกฎหมายสหรัฐ ลักษณะ 28 มาตรา 672 โดยที่ทั้งมาร์แชลและศาลเองมีอำนาจตามประมวลกฎหมายสหรัฐ ลักษณะ 40 มาตรา 6121 ในการใช้กำลังตำรวจในอาคารศาลและเพื่อคุ้มครองตุลาการ พนักงาน และผู้มาเยือนศาล

ตำรวจศาลสูงสุดตั้งขึ้นใน ค.ศ. 1935 ในฐานะกองรักษาความปลอดภัยศาลสูงสุด (Supreme Court security force) เดิมมีหน้าที่พิทักษ์รักษาอาคารศาลซึ่งเวลานั้นอยู่ในอาคารรัฐสภาสหรัฐ ประกอบด้วยเจ้าพนักงาน 33 คนที่คัดเลือกจากผู้ดำรงตำแหน่งในตำรวจรัฐสภาสหรัฐ

ปัจจุบัน ตำรวจศาลสูงสุดมีหน้าที่คุ้มครองประธานศาลสูงสุด ตุลาการสมทบ ผู้อยู่ในอาคารศาล รวมถึงอาณาบริเวณศาล หน้าที่ดังกล่าวรวมถึงการรักษาความปลอดภัยในห้องพิจารณา การคุ้มครองผู้มีตำแหน่งหน้าที่สาธารณะ การรับมือกับสถานการณ์ฉุกเฉิน และการช่วยเหลือผู้มาเยือนศาล

หน่วยงานของตำรวจศาลสูงสุดมีดังนี้
* หน่วยบริการรวมศูนย์
* หน่วยบริการคุ้มครอง
* หน่วยประเมินภัยคุกคาม
* หน่วยสืบสวนภูมิหลัง
* กองเกียรติยศ
* หมู่ตอบสนองหลัก
* หน่วยตอบสนองต่อระเบิดและสิ่งอันตราย
* หน่วยสุนัข

เจ้าพนักงานตำรวจศาลสูงสุดฝึกฝน ณ ศูนย์ฝึกการบังคับใช้กฎหมายกลาง (Federal Law Enforcement Training Center) ในจอร์เจีย เกษียณอายุ 50 ปีถ้าได้ทำงานมาแล้ว 20 ปี หรือเกษียณเมื่อใดก็ตามที่ทำงานมาแล้ว 25 ปี แล้วจะได้รับ "ประโยชน์เพิ่มพูนยามเกษียณ" (enhanced retirement benefits)

## อ้างอิง

หมวดหมู่:หน่วยงานภาครัฐที่ก่อตั้งในปี พ.ศ. 2478
หมวดหมู่:ศาลสูงสุดสหรัฐ
หมวดหมู่:ตำรวจสหรัฐ
หมวดหมู่:ตำรวจศาล
ตำรวจศาล

**ตำรวจศาล** () เป็นหน่วยงานเอกเทศ ฝ่าย หรือประเภทของหน้าที่ ที่ดำเนินงานโดยผู้บังคับใช้กฎหมายในประเทศหนึ่ง ๆ มักปรากฏในระบบซีวิลลอว์ที่ซึ่งตำรวจศาลมักเป็นองค์กรตำรวจเอกเทศจากองค์กรตำรวจทั่วไป แต่อำนาจหน้าที่อาจคาบเกี่ยวกันได้ ความต่างอยู่ที่ปรกติแล้วตำรวจศาลจะขึ้นต่อฝ่ายตุลาการหรือกระทรวงยุติธรรม ส่วนตำรวจทั่วไปจะขึ้นกับฝ่ายบริหาร ภารกิจของตำรวจศาลมักได้แก่การรักษาความปลอดภัยให้แก่ฝ่ายตุลาการเป็นการส่วนตัว เช่น ติดตามคุ้มครองตุลาการ ผู้สืบสวนคดีอาญา และอัยการ รวมถึงจำเลยหรือนักโทษในระหว่างเดินทาง มีบางกรณีที่ตำรวจศาลยังรักษาความปลอดภัยให้แก่ผู้บังคับคดี

โดยลักษณะดังกล่าว ตำรวจศาลในระบบซีวิลลอว์จึงคล้ายคลึงกับเจ้าพนักงานประเภทเชอริฟฟ์ (sheriff) หรือมาร์แชล (marshal) ในระบบคอมมอนลอว์

## ดูเพิ่ม
* ตำรวจศาลสูงสุดสหรัฐ
* ตำรวจศาลโปรตุเกส
* ตำรวจศาล (ประเทศไทย)

หมวดหมู่:องค์กรตุลาการ
หมวดหมู่:การบังคับใช้กฎหมาย
หมวดหมู่:ตำรวจศาล
หมวดหมู่:ตำรวจ
พระนางสตาตีรา (พระมเหสีในพระเจ้าอเล็กซานเดอร์มหาราช)

**พระนางสเตตีรา** หรือ**เจ้าหญิงบาร์ซิน** (  died 323 BC) เป็นพระธิดาของ พระนางสเตตีรา และ พระเจ้าดาไรอัสที่ 3 แห่งเปอร์เซีย หลังจากพระเจ้าดาไรอัสได้พ่ายแพ้ในยุทธการที่กัวกาเมลา พระนางและเครือญาติได้ตกเป็นเชลยของพระเจ้าอเล็กซานเดอร์มหาราช พวกเขาได้รับการปรนนิบัติอย่างดีและพระนางก็กลายเป็นพระชายาองค์ที่ 2 ของพระเจ้าอเล็กซานเดอร์ ในปี พ. ศ. 324 ก่อนคริสต์กาล ในพิธีเดียวกันนั้น พระเจ้าอเล็กซานเดอร์ก็ได้อภิเษกกับพาริเซติส ลูกสาวของดาไรอัสก่อน หลังจากการเสียชีวิตของอเล็กซานเดอร์ ในปีค. ศ. 323 ก่อนคริสตกาล พระนางถูกสังหารโดย โรซานา พระมเหสีองค์แรกของพระเจ้าอเล็กซานเดอร์

## อ้างอิง

## หนังสืออ่านเพิ่มเติม
*
*
*
* originally published 1948 by Cambridge University Press

## แหล่งข้อมูลอื่น
*Pothos.org - Stateira, mother and daughter 
*Livius.org - Barsine/Statira 

หมวดหมู่:ชาวเปอร์เซีย
มาซิโดเนีย (กรีซ)

**มาซิโดเนีย** (; , *Makedonía* ) เป็นภูมิภาคประวัติศาสตร์และภูมิศาสตร์ของประเทศกรีซที่ตั้งอยู่ทางใต้ของบอลข่าน มาซิโดเนียเป็นภูมิภาคที่ใหญ่ที่สุดและมีประชากรมากที่สุดเป็นอันดับสองของประเทศกรีซ โดยมีเมืองที่มีภูเขา ประชากร และท่าเรือมาก คือเมืองเทสซาโลนีกี (หรือ เมืองซารอนนิกา) และเมืองคาราวา ที่ตั้งอยู่บนชายฝั่งทางตอนใต้ มาซิโดเนียเคยเป็นส่วนหนึ่งของกรีซตอนเหนือพร้อมกับเทรซ

ในอดีตมาซิโดเนียมีผู้ปกครองมากมาย ซึ่งในตอนนั้นมีราชวงศ์ที่เป็นที่รู้จักในวงกว้าง คือ ราชวงศ์อาเจรท์ ซึ่งมีกษัตริย์ที่เป็นที่รู้จัก คือ อเล็กซานเดอร์มหาราช และพระราชบิดา พีลิปโปสที่ 2 แห่งมาเกโดนีอา ชื่อของมาซิโดเนียมีการใช้ในสมัยจักรวรรดิโรมัน/ไบแซนไทน์ ซึ่งมีระยะเวลาห่างกันมาก (ดูเพิ่มเติม *[[มาซิโดเนีย (ภูมิภาค)]]*)

## เชิงอรรถ

### อ้างอิง

### บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* Ministry of the Interior – Deputy Minister for Macedonia–Thrace 
* Region of Central Macedonia
* Region of Western Macedonia
* Region of Eastern Macedonia and Thrace

หมวดหมู่:มาซิโดเนีย (กรีซ)
หมวดหมู่:การเมืองกรีซ
เอส-400 ตรีอุมฟ์

**เอส-400 ''ตรีอุมฟ์*** ([[ภาษาอังกฤษ|อังกฤษ]]: S-400 Triumf*;* [[ภาษารัสเซีย|รัสเซีย]]: C-400 Триумф, *Triumph;* นาโต้กำหนดรหัส: SA-21 Growler) ก่อนหน้านี้เรียกว่า *'เอส-300พีเอ็มยู3** (อังกฤษ: S-300PMU3) เป็นระบบอาวุธปล่อยนำวิถีต่อต้านอากาศยานที่ถูกพัฒนาขึ้นในช่วง[[คริสต์ทศวรรษ]] 1990 (ประมาณ[[พุทธศักราช]] ๒๕๓๓ ถึง ๒๕๔๒) โดยสำนักออกแบบกลางอัลมาส์กประเทศรัสเซีย เพื่อเป็นรุ่นปรับปรุงใหม่ของตระกูล ระบบอาวุธปล่อยนำวิถี **เอส-300''' (อังกฤษ: S-300) มันเริ่มเข้าประจำการในกองทัพรัสเซียตั้งแต่ปี พ.ศ. ๒๕๕๐ (ค.ศ. 2007) ระบบอาวุธปล่อยนำวิถี เอส-400 ใช้อาวุธปล่อยนำวิถี 4 แบบ เพื่อให้ประสิทธิภาพครอบคลุมทุกระยะยิง ได้แก่ 9M96E (ระยะยิงไกลสุด 40 กิโลเมตร) ในระยะสั้น, 9M96E2/9M96 (ระยะยิงไกลสุด 120 กิโลเมตร) ในระยะกลาง, 40N6E2 (ระยะยิงไกลสุด 200 กิโลเมตร) และ 40N6DM/40N6E3 (ระยะยิงไกลสุด 250 กิโลเมตร) ในระยะไกล และ 40N6E (ระยะยิงไกลสุด 400 กิโลเมตร) ในระยะไกลมาก ในปี พ.ศ. ๒๕๖๐ (ค.ศ. 2017) หนังสือพิมพ์ The Economist ได้ให้คำอธิบายไว้ว่า "เป็นระบบป้องกันภัยทางอากาศที่ดีที่สุดตั้งแต่เคยมีการผลิตมา"

## การวิเคราะห์เชิงปริมาณ

* ชนิดเป้าหมาย
** เครื่องบินทิ้งระเบิดยุทธศาสตร์ เช่น บี-1, บี-2, เอฟบี-111 และบี-52เอช
** เครื่องบินการสงครามอิเล็กทรทอนิกส์ เช่น อีเอฟ-111เอ และอีเอ-6
** เครื่องบินลาดตระเวน เช่น ทีอาร์-1
** เครื่องบินเรดาร์เตือนภัยล่วงหน้า เช่น อี-3เอ และอี-2ซี
** เครื่องบินขับไล่ เช่น เอฟ-15, เอฟ-16, เอฟ-35 และเอฟ-22
** อาวุธปล่อยครูซทางยุทธศาสตร์ เช่น โทมาฮอว์ก
** ขีปนาวุธ (ระยะไกลสุด 3,500 กิโลเมตร)
* ความเร็วทางรัศมีสูงสุดอเนกประสงค์ 4.8 กิโลเมตรต่อวินาที (17,000 กม./ชั่วโมง; มัค 14); ขีดจำกัดสัมบูรณ์ 5 กิโลเมตรต่อวินาที (18,000 กม./ชั่วโมง; มัค 15); ต่ำสุด 0
* เวลาตอบสนองของระบบต่ำกว่า 10 วินาที
* สามารถย้ายศูนย์ทางถนน (60 กม./ชั่วโมง) และนอกถนนด้วยความเร็วสูงสุด 25 กม/ชั่วโมง
* ราคาต่อ 1 กองพันปืนใหญ่ (ประมาณ 7–8 เครื่องปล่อย) 200 ล้านดอลลาร์สหรัฐ
* โอกาสสำเร็จทางปฏิบัติ 83.3% (สำหรับขีปนาวุธ 1 ลูก) ระยะเคลื่อนย้ายหนึ่งวัน 1,500 กิโลเมตร (ขนส่งทางราง) ทำลาย 10 เป้าหมาย ใช้ขีปนาวุธ 12 ลูก เป้าหมายอยู่ในความสูงสูงมากและต่ำมาก

## อ้างอิง

หมวดหมู่:การป้องกันอาวุธ
หมวดหมู่:อาวุธปล่อยผิวพื้นสู่อากาศ
ปวีร์ คชภักดี

**ปวีร์ คชภักดี** (เกิด 25 กันยายน พ.ศ. 2531) ชื่อเล่น **โอ** เป็นศิลปินชาวไทย สำเร็จการศึกษาจากคณะวิทยาลัยดนตรี เอกขับร้องตะวันตก มหาวิทยาลัยรังสิต มีผลงานเพลงที่เป็นที่รู้จัก เช่น Superman, พยายาม, R.I.P. (Love) และ คนที่ไม่ใช่

## ประวัติ
ปวีร์ เริ่มต้นทำวงดนตรีกับเพื่อน ๆ ตั้งแต่สมัยเรียนชั้นมัธยมศึกษาที่โรงเรียนพัทลุง และด้วยใจที่รักในเสียงดนตรีและการร้องเพลง จึงตัดสินใจเรียนดนตรีอย่างจริงจัง ที่วิทยาลัยดนตรี มหาวิทยาลัยรังสิต ซึ่งระหว่างเรียนก็เริ่มเขียนเพลงและทำเพลงมาเรื่อย ๆ จนกระทั่งมีผลงานเพลงชุดแรกคือ EP.Song Form Inside และ EP.ชุดที่ 2 ชื่อว่า My Way และจาก EP. นี้เองทำให้ชื่อของโอ ปวีร์ เป็นที่รู้จักมากขึ้นจากเพลง Superman ที่ได้ส่งเข้าไปในช่วง Bedroom studio ของคลื่นแฟต เรดิโอ จากนั้นจึงได้มีโอกาสได้ขึ้นแแสดงในงานแฟตเฟสติวัล ครั้งที่ 10 ซึ่งส่งให้เพลง Superman เป็นที่รู้จักมากขึ้นและสามารถไต่ขึ้นสู่อันดับ 1 ได้สำเร็จ ซึ่งทำให้ได้รับรางวัล Fat Award 2011 สาขา bedroom of the year ในปีเดียวกัน และจากจุดนี้ทำให้ โอ ปวีร์ ได้รับการชักชวนให้เข้าประกวดในโครงการ โคน ค้น คน โดย Wall's Cornetto โคนดนตรี ซึ่งผู้ที่ได้รับรางวัลชนะเลิศจะได้เป็นศิลปินใหม่ในสังกัด Believe records ซึ่งโอ ปวีร์ได้รับตำแหน่งชนะเลิศอันดับที่ 1 โดยปัจจุบัน โอ ปวีร์ สังกัดบ็อกซ์มิวสิก (BOXX MUSIC) ในเครือ Muzik Move

อนึ่ง ปวีร์ มีศักดิ์เป็นหลานปู่ของ เปลื้อง คชภักดี อดีตสมาชิกสภาผู้แทนราษฎรจังหวัดพัทลุง

## ผลงานเพลง

### อีพีอัลบั้ม

### สตูดิโออัลบั้ม

### ซิงเกิล


### ผลงานเพลงอื่น ๆ

### ผลงานเพลงที่ร่วมร้องกับศิลปินอื่น

### ผลงานแต่งเพลงให้กับศิลปินอื่น

## คอนเสิร์ต

## อ้างอิง

หมวดหมู่:นักร้องจากจังหวัดพัทลุง
หมวดหมู่:พุทธศาสนิกชนชาวไทย
หมวดหมู่:นักร้องชายชาวไทย
หมวดหมู่:นักกีตาร์ชาวไทย
หมวดหมู่:นักแต่งเพลงชาวไทย
หมวดหมู่:บุคคลจากโรงเรียนพัทลุง จังหวัดพัทลุง
หมวดหมู่:บุคคลจากวิทยาลัยดนตรี มหาวิทยาลัยรังสิต
เขาโปะป้า

**เขาโปะป้า** (, ) เป็นภูเขาไฟสูง 1,518 เมตร (4,981 ฟุต) จากระดับน้ำทะเล ตั้งอยู่ในเขตมัณฑะเลย์ ภาคกลางของพม่า ประมาณ  ทางตะวันออกเฉียงใต้จากพุกาม บริเวณทิวเขาพะโค ในสภาพอากาศที่แจ่มใสสามารถมองเห็นได้จากแม่น้ำอิรวดี ในระยะ  เขาโปะป้าเป็นที่รู้จักกันดีที่สุดในฐานะที่ตั้งของศาล นะ วัดและสถานที่เก็บโบราณวัตถุบนยอดเขา

## ชื่อ
ชื่อ *โปะป้า* เชื่อว่ามีที่มาจากคำว่า *ปุปฺผ* หรือ *ปุษฺป* จากภาษาบาลีและภาษาสันสกฤต ซึ่งหมายถึง ดอกไม้

## ธรณีวิทยา
ส่วนประกอบหลักของกรวยภูเขาไฟประกอบไปด้วยหินบะซอลต์ หินบะซอลติก แอนดีไซต์ หินสคอเรีย และหินตะกอนลาวาจากการประทุของภูเขาไฟ ซึ่งสันนิษฐานว่าเกิดขึ้นในช่วงระยะหลังของการขยายตัวของภูเขาไฟ ภูเขาไฟยังมีที่ราบลึกขนาด  และกว้าง  ที่แผ่ไปทางทิศตะวันตกเฉียงเหนือ คาดว่าเกิดขึ้นจากการถล่มเนื่องจากความลาดชันของภูเขาไฟ มีดินถล่มกว่า 3 ลูกบาศก์กิโลเมตร (0.72 บาศก์ไมล์) ทำให้แอ่งภูเขาไฟรูปกระจาดทางด้านเหนือเกิดรอยแหว่ง ซึ่งครอบคลุมพื้นที่กว่า 27 ตารางกิโลเมตร (10 ตารางไมล์)

## ลักษณะเด่น
[thumb|220px|left||[ตองกะละ]] 
ทางตะวันตกเฉียงใต้ของเขาโปะป้าเป็นที่ตั้งของ *[[ตองกะละ]]* (เนินเขาบริเวณฐาน) ซึ่งเป็นปลักภูเขาไฟหรือคอขวดภูเขาไฟที่สูงชันซึ่งสูงกว่าระดับน้ำทะเล 657 เมตร (2,156 ฟุต) มีศาลนะ และวัดตั้งอยู่บนยอด มีบันไดทางขึ้น 777 ขั้นสู่ยอดเขา *ตองกะละ* บางครั้งถูกเรียกว่าเขาโปะป้า ซึ่งความจริงแล้วเขาโปะป้าคือภูเขาไฟ ส่วน *ตองกะละ* คือคอขวดภูเขาไฟซึ่งอยู่บริเวณฐานของเขาโปะป้า เพื่อหลีกเลี่ยงความสับสนจึงเรียกเขาโปะป้าโดยทั่วไปว่า *ตองมะจี้* (เนินแม่)

จุดสูงสุดของ *ตองกะละ* มีทัศนียภาพงดงามสามารถมองเห็นเมืองโบราณของพุกามในทางทิศเหนือ ด้านทิศตะวันออกสามารถมองเห็นเขาโปะป้าที่มีลักษณะทรงกรวยคล้ายภูเขาฟูจิในญี่ปุ่น มีขนาดใหญ่ประมาณ 610 เมตร (2,000 ฟุต) และกว้าง 914 เมตร (3,000 ฟุต) ภูเขามีรูปทรงที่แตกต่างกันไปตามทิศทางที่มองเห็น พื้นที่ทั่วไปโดยรอบแห้งแล้ง แต่พื้นที่บริเวณเขาโปะป้ามีน้ำซับและลำธารกว่า 200 แห่ง ดังนั้นจึงเปรียบเสมือนกับโอเอซิสในทะเลทรายแห้งแล้งของพม่า ซึ่งหมายความว่าภูมิทัศน์โดยรอบมีพุ่มไม้ลักษณะเต็มไปด้วยหนามและต้นไม้แคระแกรนเมื่อเทียบกับป่าและแม่น้ำอันอุดมสมบูรณ์ที่มีชื่อเสียงในแห่งอื่นของพม่า ต้นไม้ พืชดอก และสมุนไพรเติบโตขึ้นเนื่องจากดินอุดมสมบูรณ์จากเถ้าภูเขาไฟ ลิงมาคากคือบรรดาสัตว์ที่โดดเด่นที่สุดในแหล่งท่องเที่ยวบน *ตองกะละ*

## อ้างอิง
* Burmese Encyclopedia, Vol. 7, p.&nbsp;61. Printed in 1963.
* 

## แหล่งข้อมูลอื่น

* The petrology and mineralogy of Mt. Popa Volcano and the nature of the late-Cenozoic Burma Volcanic Arc D Stephenson and T R Marshall, *Journal of the [[Geological Society of London|Geological Society]]*, July 1984
* Britannica Article on Mount Popa
* Myanmar's Ministry of Ecotourism page 
* Mt Popa Flickr photo pool
* Legend of the Mount Popa Evelina Rioukhina, Magazine *UN Special*, March 2003
* Ancient Burmese Fable from Mount Popa: Tiger in the Jungle
* Spiritual Land of Prayers and Pagodas Andrew Sinclair, *[[New York Times]]*, June 8, 1986

หมวดหมู่:ภาคมัณฑะเลย์
หมวดหมู่:ภูเขาในประเทศพม่า
หมวดหมู่:ภูเขาไฟในประเทศพม่า
หมวดหมู่:สถานที่ท่องเที่ยวในประเทศพม่า
หมวดหมู่:กรวยภูเขาไฟสลับชั้น
ลัทธิคุ้มครอง

**ลัทธิคุ้มครอง** () เป็นนโยบายเศรษฐกิจที่จำกัดการนำเข้าจากประเทศอื่นโดยใช้วิธีการ เช่น การตั้งภาษีศุลกากร โควตานำเข้า และการวางระเบียบของรัฐบาลอื่น ๆ ผู้สนับสนุนอ้างว่านโยบายลัทธิคุ้มครองจะช่วยป้องกันผู้ผลิต ธุรกิจและคนงานของภาคที่แข่งขันนำเข้าในประเทศจากผู้แข่งขันต่างประเทศ ทว่า นโยบายดังกล่าวยังลดการค้าและมีผลเสียต่อผู้บริโภคโดยรวม (เพราะทำให้ราคาสินค้านำเข้าสูงขึ้น) และมีผลเสียต่อผู้ผลิตและคนงานในภาคส่งออก ทั้งในประเทศที่ใช้นโยบายลัทธิคุ้มครองและประเทศที่นโยบาลลัทธิคุ้มครองมีผล

มีความเห็นพ้องสากลในหมู่นักเศรษฐศาสตร์ว่าลัทธิคุ้มครองมีผลเสียต่อการเติบโตทางเศรษฐกิจและสวัสดิการทางเศรษฐกิจ ส่วนการค้าเสรี การลดระเบียบ และการลดอุปสรรคการค้ามีผลดีต่อการเติบโตทางเศรษฐกิจ ทว่า การเปิดเสรีการค้าบางทีทำให้การเสียและได้ประโยชน์กระจายมากและไม่เสมอภาค และในระยะสั้นอาจทำให้มีการย้ายทางเศรษฐกิจอย่างสำคัญของคนงานในภาคแข่งขันนำเข้า

## อ้างอิง

หมวดหมู่:อุดมการณ์ทางเศรษฐศาสตร์

หมวดหมู่:นโยบายการค้า